גמר גביע המדינה בכדורגל 1984

גמר גביע המדינה בכדורגל 1984 התקיים באצטדיון רמת גן ברמת גן ב-3 באפריל 1984, ובו נקבע כי מחזיקת גביע המדינה בכדורגל 1983/1984 היא הפועל לוד, שניצחה במשחק את הפועל באר שבע בתוצאה 2:3 בדו-קרב פנדלים, לאחר שתוצאת המשחק הסתיימה ב-0:0. הייתה זו המהדורה ה-46 של גביע המדינה, וה-31 מאז קום המדינה.

עבור הפועל לוד הייתה זו ההופעה ההיסטורית הראשונה והיחידה בגמר גביע המדינה בכדורגל, כאשר זה נחשב להישג הכי גדול של הקבוצה עד היום. עונה לפני כן הגיע להישג הכי גדול במסגרת הגביע כשהגיע לראשונה לחצי גמר גביע המדינה, ולאחר ששחזרה את הישג זה, אף זכתה בגביע. הפועל לוד הגיעה לגמר לאחר 6 משחקים במפעל, כאשר ב-4 מהם ניצחה בתום 90 דקות, וב-2 מהם נאלצה לעשות משחק חוזר לאחר תיקו בתום 90 דקות. הפועל לוד הגיעה לגמר עם מאזן שערים של 11-4 לטובתה, כאשר היא מציגה ממוצע שערים של 1.83 שערים למשחק.

גם עבור היריבה הפועל באר שבע הייתה זו ההופעה ההיסטורית הראשונה בגמר גביע המדינה, אולם היא זכתה בצמד אליפויות ליגת העל בעשור לפני כן, ורצתה גם לשפר את מעמדה במפעל הגביע. הפועל באר שבע הגיעה לגמר לאחר 5 משחקים במפעל, כאשר ניצחה ב-2 מהם ב-90 דקות, וב-3 הנותרים נאלצה להמשיך להארכה, אולם רק באחד מהם הגיע להכרעה עוד בהארכה, כאשר משחק אחד נאלצה לסיים בתיקו ולקיים משחק חוזר, שבו גם נכנסה להארכה וניצחה בדו-קרב פנדלים. הפועל באר שבע הגיעה לגמר עם מאזן שערים של 12-6 לטובתה, כאשר היא מציגה ממוצע שערים של 2.4 שערים למשחק.

 הדרך אל הגמר 
הפועל לודסיבובהפועל באר שבעיריבהתוצאהתוצאהיריבההפועל עכו0–0ה32 האחרונות3–1ההפועל רמת-גן0–4 (חוזר)הפועל חולון0–1שמינית הגמר3–1מכבי יבנהבית"ר ירושלים2–2הרבע הגמר2–2ההפועל תל אביב1–2 (חוזר)2–2ה (4–3 פ) (חוזר)מכבי תל אביב1–2חצי הגמר2–0מכבי נתניה

 הפועל לוד 
הפועל לוד מגיעה לגמר הגביע בתור קבוצת אמצע טבלה בלאומית, ששורדת בליגה כבר שנתיים ברצף.

בסיבוב ח' פגשה לוד את הפועל עכו, מליגה א' בעונה זו, למשחק שאירחה באצטדיון בעכו לעיני כ-1,500 צופים. היה זה משחק חלש של 2 הקבוצות שבו לעכו היו את ההזדמנויות הטובות יותר לנצח, אולם לאחר 120 דקות, הסתיים בתוצאה מאופסת, ושלח את שתי הקבוצות למשחק חוזר בביתה של הפועל לוד בו היא ניצחה 4-0 והמשיכה לשלב הבא.

בשמינית הגמר התארחה לוד אצל קבוצת מרכז הטבלה בליגה הארצית באותה העונה הפועל חולון, שסיימה במקום ה-11 בסיום עונה זו. במשחק זה, שהתנהל ללא אירועים רבים, ניצחה הפועל לוד 0-1 משער של החלוץ שלה משה זיתון בדקה ה-85, והעפילה לשלב הבא לעיני כ-700 צופים.

ברבע הגמר התארחה הפועל לוד אצל המתמודדת לתואר האליפות והסגנית באותה העונה בית"ר ירושלים שנחשבה לאחת הקבוצות החזקות בישראל בעונה זו, ומשחק זה, שהתקיים באצטדיון ימק"א המיתולוגי לעיני כ-5,000 צופים, היה רצוף ורווי באירועים שהתחילו בדקה ה-44 עם הענקת בעיטת עונשין לבית"ר אותה כבש סמי מלכה, לאחר מכן שוויון של משה זיתון בשער נגיחה בדקה ה-71, מבישול של יצחק נעמן. המשחק הסתיים ב-90 דקות בתוצאה 1-1, כאשר בדקה ה-104 הוענקה לבית"ר בעיטת עונשין נוספת אותה כבש אורי מלמיליאן, אולם 2 דקות לאחר מכן כבש בלמה של לוד יצחק נעמן את השני לזכות לוד והמשחק נגמר בתוצאה 2-2, מה שאילץ את שתי הקבוצות לקיים משחק חוזר. המשחק החוזר שהתקיים בלוד, שבוע וחצי לאחר מכן לעיני כ-5,000 צופים (מספר שיא עונתי במונחים של הפועל לוד) כאשר הפעם לוד הייתה זו שעלתה על לוח התוצאות ראשונה משער של ישראל בן ממס בדקה ה-24, משער בבעיטה חופשית מכ-18 מטרים. בפתיחת המחצית השנייה (בדקה ה-46) השוותה בית"ר ירושלים את התוצאה ל-1-1 מרגליו של אלי אוחנה. בדקה ה-54 כבש משה זיתון וקבע את תוצאת המשחק 1-2 לזכותה של הפועל לוד שהעפילה לחצי הגמר, זו השנה השנייה ברציפות.

בחצי הגמר באצטדיון בלומפילד פגשה הפועל לוד את מכבי תל אביב מהחלק העליון של הליגה הלאומית, מה שמשך כ-18 אלף צופים לאצטדיון בתל אביב. בדקה ה-40 של המשחק עלתה דווקא מכבי תל אביב ראשונה על הלוח משער של ויקי פרץ, ובישול של מוטי איווניר. במחצית השנייה בדקה ה-58 נשרקה לזכותה של הפועל לוד בעיטת עונשין שנויה במחלוקת על ידי השופט משה אשכנזי, אותו הבקיע יעקב בנודיס. בדקה ה-75 הגיע הגול השני של הפועל לוד מרגליו של יעקב בוזגלו, שקבע את תוצאת המשחק 1-2 להפועל לוד, שהעפילה בפעם הראשונה בתולדותיה לגמר גביע המדינה.

 הפועל באר שבע 
הפועל באר שבע הגיעה לגמר הגביע בתור קבוצת אמצע טבלה בליגה הבכירה, הליגה הלאומית, שסיימה במקום השביעי בתום העונה המקבילה בליגה הלאומית.

בסיבוב ח' אירחה הפועל באר שבע את הפועל רמת גן ממרכז הטבלה בליגה הארצית (הליגה השנייה) אותה ניצחה 1-3 בתום הארכה, לאחר שהמשחק הסתיים בתוצאה 1-1 אחרי 90 דקות. את השער הראשון במשחק כבשה הפועל באר שבע בדקה ה-69 על ידי שלמה אילוז, אולם רמת גן הגיבה עם שער משלה בדקה ה-84 על ידי נגיחה של בני כהנר. המשחק המשיך להארכה והפועל באר שבע חיכתה עד לדקה ה-112 וכבשה משער של שלום אביטן בבעיטה חופשית מכ-25 מטר. אחרי כ-2 דקות כבש יוסי שושני הבאר שבעי את הגול השלישי שלהם במשחק וקבע את תוצאת המשחק 1-3 בהארכה להפועל באר שבע, שהעפילה לשלב הבא.

בשמינית הגמר אירחה באר שבע את מכבי יבנה מתחתית הליגה הלאומית, לעיני כ-3,000 צופים באצטדיון העירוני בבאר שבע, כאשר כבר בדקה השנייה עלתה המארחת על לוח התוצאות עם 0-1 של רפי אליהו, ועוד במחצית הראשונה הכפילה את היתרון עם שער של יוסי שושני דקה לתום המחצית הראשונה. בדקה ה-82 כבש רפי אליהו את השער השני שלו במשחק, והשלישי של באר שבע, ובדקה ה-88 כבש ציון יעקב את השער המצמק לזכות יבנה, וקבע את תוצאת המשחק 1-3 לבאר שבע.

ברבע הגמר התמודדה באר שבע מול הפועל תל אביב אשר התמודדה בחלק העליון של טבלת הליגה הלאומית. במשחק הראשון שהתרחש באצטדיון בלומפילד לעיני כ-5,000 צופים, סיימו הקבוצות ב-2-2 אחרי הארכה לאחר משחק רווי באירועים, לאחר שבדקה ה-15 כבש משה סיני את השער הראשון במשחק ובדקה ה-75 במחצית השנייה השווה הרצל פיטוסי. המשחק שהסתיים ב-90 דקות בתוצאה 1-1, המשיך להארכה בה כבש ראשון חלוצה של הפועל תל אביב אלי כהן בדקה ה-97, אולם בדקה ה-110 השווה רפי אליהו עבור הפועל באר שבע, והמשחק שנגמר ב-2-2 נגרר למשחק חוזר שנאלצו הקבוצות לעשות. המשחק השני שהתקיים בבאר שבע היה אף דרמטי עוד יותר כאשר רפי אליהו כבש עבור באר שבע את השער הראשון בדקה ה-50, אולם מוריס ז'אנו השווה עבור הפועל תל אביב בדקה ה-83. בחלק הראשון של ההארכה כבש דב רמלר את השער השני עבור הפועל תל אביב, אולם הפועל באר שבע לא נשברה ובדקה ה-103, כבש שוב הרצל פיטוסי והמשחק נגמר בתוצאה 2-2, פעם נוספת, אולם הפעם זה אילץ את הקבוצות ללכת לדו-קרב פנדלים מנקודת העונשין, כאשר את הבעיטה הראשונה של הפועל באר שבע שבעט רפי אליהו הודף אריה בז'רנו שוערה של הפועל תל אביב, ואת הבעיטה הראשונה של הפועל תל אביב שבעט אלי כהן, הדף מריו זוכוביצקי, והתוצאה נשארה בעינה. בהמשך שלום אביטן, גילי לנדאו, הרצל פיטוסי ורפעת טורק כובשים עבור קבוצותיהם את בעיטות העונשין מהנקודה הלבנה ומשאירים את התוצאה שוויונית 2-2. אורי בנימין שניגש לבעוט עבור באר שבע הבקיע את ה-2-3, אולם מוריס ז'אנו בעט לא מספיק טוב בעיטה שנהדפה גם היא על ידי זוכוביצקי. חיים בן שאנן שניגש לבעוט עבור באר שבע החמיץ כאשר הכדור שבעט פגע בקורה, ודב רמלר ניצל את ההזדמנות והחזיר את הפועל תל אביב למשחק עם 3-3 בתום 5 בעיטות לכל קבוצה, ומעבר לשלב השני של הדו-קרב. עבור באר שבע כבש אלי אוזן את הפנדל הרביעי לזכות באר שבע, אולם יעקב אקהויז החמיץ את הכדור עבור הפועל תל אביב כאשר הבעיטה שבעט פגשה את משקוף השער, והמשחק נגמר בתוצאה 3-4 לזכות הפועל באר שבע בפנדלים אחרי צמד משחקים שנגמרו בתוצאה 2-2 בתום 120 דקות.

בחצי הגמר הנייטרלי באצטדיון בלומפילד, פגשה הפועל באר שבע את מכבי נתניה שהתמודדה בחלק העליון של טבלת הליגה הלאומית, כאשר כבר בדקה השישית כבשה באר שבע שער יתרון כאשר יוסי שושני בעט לעבר שערה של נתניה, הכדור נהדף בהגנה והגיע אל אלי וייצמן מבאר שבע, שכבש מקרוב וקבע 1-0. בדקה ה-71 פרץ באגף אלי וייצמן ומסדר כדור ליוסי שושני, שהוריד כדור לרפי אליהו, שבעט חזק מ-20 מטר, וכבש שער שקבע 2-0 ואת תוצאת המשחק, וניצחון עבור הפועל באר שבע שהעפילה לגמר הגביע המדינה - לראשונה בתולדותיה.

 סיכום מהלכי המשחק 
המשחק לא רווה אירועים, במיוחד במחצית הראשונה, בה ניסיונות התקפיים של שתי הקבוצות נתקלו בחומה בצורה.

בדקה ה-20 היה ניסיון התקפה ראשון של הפועל לוד, אחרי שיעקב בוזגלו גבר בכדרורו על הבלם שלמה אילוז, והוציא כדור רוחב, אך חלוצו שלמה חביב פספס את הכדור.

בדקה ה-44 נגח חלוצה של הפועל באר שבע שלום אביטן מהגבהה של חיים בן שאנן, אולם השוער יעקב בנודיס ליקט את הכדור.

בדקה ה-77 שחקן ההתקפה של הפועל באר שבע שלום אביטן נשלח קדימה, והשוער של לוד בנודיס יצא אליו, אולם שמט את הכדור, ובעוד אביטן מנסה להדביק את הכדור שחקן ההגנה של לוד יצחק נעמן הכשילו, אולם השופט אריה פרוסט לא התרשם שמדובר בבעיטת עונשין.

לאחר מספר דקות של תוספת זמן, הסתיימו 90 הדקות של המשחק שנגמר ב-0-0 והמשחק נכנס להארכה.

לאחר ניסיונות הדדיים של שתי הקבוצות בהארכה, נקבע כי תוצאת המשחק הסופית לאחר הארכה ו-120 דקות של כדורגל היא 0-0,

ועל כן המשחק המשיך לדו-קרב פנדלים מנקודת העונשין.

 דו-קרב הפנדלים 
רפי אליהו שנחשב לפנדליסט הקבוע של הפועל באר שבע - בעט את הכדור למשקוף והחוצה - 0:0.

יעקב בנודיס שוערה של הפועל לוד - בעט את הכדור לחיבורי השער וקבע - 0:1 בדו-קרב הפנדלים.

אלברט קדוש מהפועל באר שבע בעט שמאלה ולפינה וקבע - 1:1 בדו-קרב.

יעקב בוזגלו בעט לפינה השמאלית גם כן וקבע 1:2 להפועל לוד.

הרצל פיטוסי מהפועל באר שבע בעט שמאלה בפעם השלישית, אולם יעקב בנודיס השוער הוותיק של הפועל לוד מזנק והודף, והשאיר את התוצאה על כנה.

אורי בנודיס מהפועל לוד בעט הפעם ימינה, הכדור נכנס וקבע 1:3 להפועל לוד בדו-קרב.

שלום אביטן החלוץ של באר שבע בעט פנימה וקבע 2:3

חלוצה המחליף של הפועל לוד בני סמדג'ה, בעט ימינה והחמיץ את השער, ונתן הזדמנות גדולה ליריבה להשוות את התוצאה לפני תום חמשת הבעיטות.

אולם, גם חיים בן שאנן, קשרה של הפועל באר שבע בעט את הכדור שמאלה והחוצה, מה שהשאיר את התוצאה 2:3 בעינה, וקבע ניצחון להפועל לוד בדו-קרב,

וזכייה היסטורית ראשונה של מועדון הכדורגל הפועל לוד בגביע המדינה בכדורגל.

משחק הגמר

 הרכבי הקבוצות 

 שוער 1  יעקב בנודיס (קפטן)מגן ימני   יצחק בנודיסבלם    יצחק נעמןבלם    ברוך ידידמגן שמאלי   יעקב הללקשר אחורי אורי בנודיס קשר    ישראל בן ממסקשר   ויקטור אוחיון  קשר התקפי   משה זיתוןקשר התקפי יעקב בוזגלוחלוץ   שלמה חביבמחליפים: חלוץ    בני סמדג'ה      מאמן: דרור קשטן שוער  1  מריו זוכוביצקי (קפטן)מגן ימני   אורי בנימיןבלם    אפרים דוידיבלם    שלמה אילוזמגן שמאלי   אלברט קדושקשר עובדיה צבי  קשר    חיים בן שאנןקשר התקפי   יוסי שושני  קשר התקפי   רפי אליהוחלוץ אלי וייצמן  חלוץ   שלום אביטןמחליפים: מגן ימני    יהודה עמר   חלוץ   הרצל פיטוסי  מאמן: אליהו עופר
שופט:
 אריה פרוסט (שופט ראשי)

עוזרי שופט:
 אלי מאיה (קוון)
 אבשלום כהן (קוון)

קישורים חיצוניים

 פנחס זהבי, בהארכה ראינו לוד אחרת, חדשות, 4 ביוני 1984

 הערות שוליים 

קטגוריה:משחקי גמר גביע המדינה בכדורגל
קטגוריה:תחרויות כדורגל ב-1984
קטגוריה:הפועל באר שבע
קטגוריה:רמת גן: תחרויות ספורט
קטגוריה:1984 בישראל: כדורגל